Albufeira

Albufeira () – miestas Portugalijos pietuose, prie Atlanto vandenyno, Algarvės regione, 45 km į vakarus nuo Faro. Vienas svarbiausių Portugalijos turizmo centras. Senamiestyje išlikę romėnų akveduko likučiai, Šv. Onos bažnyčia, Šv. Sebastijono koplyčia, vadinamasis Laikrodžio bokštas, Archeologijos muziejus. Veikia jachtų marina, golfo laukai, futbolo stadionas.

 Istorija 
Senovės Romos laikais Albufeiros vietoje buvo Baltum gyvenvietė. Nuo VIII a. miestą valdė maurai. Albufeira buvo svarbus prekybos uostas. 1249 m. miestą, kaip ir likusią regiono dalį, iš maurų atkariavo Portugalija. Nuo 1504 m. Albufeira turi miesto teises. Nuo 1960 m. pradėtas plėtoti turizmas.

 Savivaldybė 
Albufeiros savivaldybė užima 140,6 km² plotą, 2011 m. gyveno 40 828 gyventojai. Be Albufeiros miesto kitos svarbesnės jos gyvenvietės: Fereirašas, Oljoš da Agva, Gija, Sesmarijašas, Vale Rebeljas, Vale de Karas.Albufeira, citypopulation.de

 Šaltiniai 

 Nuorodos 
 Oficialus miesto tinklalapis
 Map of the city 
 Map of the city centre 
 Map of the municipality 

Kategorija:Portugalijos miestai